ไปตรวจเลือดไวรัสตับอักเสบ บี มาค่ะ ผลออกมา HBs Ag con : 0.15 HBs Ag : Negative **ตอนที่พยาบาลเรียกไปฟังผลเลือดเค้าบอกว่าผลเลือดปกติ แต่พอเข้าไปพบ ในใบที่พยาบาลเค้าเขียนเพื่อส่งไปให้คุณดู เค้าเขียนว่า HBs Ag +ve แล้วคุณก็บอกว่าดิฉันเป็นพาหะไวรัสตับอักเสบ บี เลยอยากทราบว่าตกลงผลเลือดที่ออกมาปกติหรือเปล่า? แล้ว HBs Ag +ve คืออะไร?
สวัสดีค่ะ โดยปกติการตรวคัดกรองในเบื้องต้นว่ามีการติดเชื้อไวรัสตับอักเสบบีหรือไม่จะเตรวจเลือดดูค่า 2 อย่างคือ 1. ตรวจหา HBs-Ag และ 2.HBs-Ab (หรือ anti-HBs) โดยการแปลผลคือ1. HBs-Ag = positive HBs-Ab = negtative แปลว่ามีการติดเชื้อไวรัสตับอักเสบบี อาจเป็นการติดเชื้อแบบเฉียบพลันหรือแบบเรื้อรังก็ได้ ต้องมีการตรวจเลือดเพิ่ม2. ฺHBs-Ag = negative HBs-Ab = negtative แปลได้ 2 กรณีคือ2.1 ยังไม่เคยมีการติดเชื้อไวรัสตับอักเสบบี และยังไม่มีภูมิคุ้มกันต่อเชื้อ2.2 เพิ่งมีการติดเชื้อไวรัสตับอักเสบบีไม่นานและกำลังจะหายการแยก 2 กรณีนี้ออกจากกันต้องมีการตรวจเลือดเพิ่มค่ะ คือตรวจหาAnti-HBc หากพบค่า Anti-HBc (Anti-hepatitis core antibody) = negative แปลว่ายังไม่เคยติดชื้อ แนะนำให้ฉีดวัคซีนป้องกันไวรัสตับอักเสบบี แต่หากค่า Anti-HBc = positive แปลว่าอาจเพิ่งมีการติดเชื้อและกำลังจะหาย ต้องมีการตรวจติดตามต่อไปค่พ3. HBs-Ag = negative HBs-Ab = positive แปลว่ามีภูมิคุ้มกันต่อเชื้อไวรัสตับอักเสบบีแล้ว ไม่ต้องฉีดวัคซีนสำหรับตัวเลข ที่ เห็นคือHBs Ag con : 0.15 ไม่มั่นใจว่าคือค่าอะไร เป็นค่าผลการตรวจ หรือค่าเกณฑ์ปกติของการอ่านผลของห้องปฏิบิติการที่โรงพยาบาลนั้นๆ ค่ะ ถ้ายังข้องใจ แนะนำให้คุณที่โรงพยาบาลอธิบายให้อีกทีค่ะ